Publication: Magyar Közlöny
Issue: MK-1998-96 (Year: 1998, Number: 96)
Era: 1990-2004
Section: 2. számú melléklet a 16/1998. (X. 28.) HM—EüM együttes rendelethez
Paragraph Index: 1041

2. az általános állapot romlásával nem járó jelentéktelen funkciózavarok esetén E E E KLGS KLGS KLGS KLGS KLGS KLGS KLGS KLGS A hasiszervek krónikus megbetegedéseiben szenvedő személyek alkalmasságát csak kórházi kivizsgálás során felállított klinikai diagnózis alapján lehet meghozni és természetesen a szükséges gyógykezelés után. Az alkalmasság megállapításánál gyakran nem a morfológiai elváltozások jellegét, hanem a funkcionális zavarok mértékét is a vizsgált személy sajátos munkafeltételei mellett a kompenzáció lehetőségeit kell figyelembe venni. Minden légijármű-vezető jelölt esetén kizáró okot jelent az anamnézisben szereplő krónikus vagy recidivára hajlamos tápcsatorna betegség. A jelöltet és az első- és másodéves hallgatót, ha náluk a gyomor-bélrendszer krónikus megbetegedése lép fel, repülőkiképzésre alkalmatlannak kell ítélni, az emésztési zavarok fokától függetlenül. Az aktív légijármű-vezetőknél és a szakszemélyzet tagjainál a krónikus emésztőszervi betegség egyéni elbírálásánál a következőket kell alapul venni: a gyógykezelés eredményessége és tartóssága, a betegség súlyossága és recidiva hajlama, a funkcionális állapot, a fizikai kondició, a munkavégzőképesség, a feladatkör és munkakörülmények. A nyelőcső diverticulumok: elsősorban röntgen vizsgálattal igazoljuk. A sok panaszt okozó, nagyméretű, a nyelőcső bennéket visszatartó diverticulumok a jelöltnél alkalmatlanságot jelent. A légijármű-vezetőnél egyéni elbírálást kell alkalmazni. Itt említendő a rekeszsérv is melyet elsősorban röntgen vizsgálat igazolhat. Véletlenül felfedezett tünetmentes rekeszsérv külön döntést nem igényel. Sok panaszt okozó, rejtett vérzés következtében vashiányt, illetve vérszegénységet okozó rekeszsérv esete jelöltnél alkalmatlanságot jelent, a hivatásos állomány repülési alkalmassága kórházi kivizsgálás és kezelés után egyéni elbírálás alapján dönthető el. A nyelőcső gyulladásos megbetegedéseinek stádiumait nyelőcsőtükrözéses vizsgálattal lehet eldönteni. Ennek eredményét, valamint a fájdalom és nyelési zavar fokát egybe vetve kell megállapítani az alkalmasságot. Heveny nyelőcső gyulladás után egészségügyi szabadság, idült nyelőcső gyulladás után alkalmasság megállapítás szükséges. Szűkülettel járó hegesedés repülésre való alkalmatlanságot jelent. A „reflux”-nyelőcső gyulladást nyelőcső tükrözéssel igazoljuk és a látott elváltozások, valamint a panaszok súlyossága szerint döntünk az alkalmasságról. A nyelőcső fekélyeinek prognózisa sokkal komolyabb mint a gyomor- vagy nyombélfekélyé, elsősorban a várható szövődmények miatt, ezért jelölteknél, illetve hallgatóknál minden esetben, a szakszolgálati személyeknél ismételt kiújulások esetén alkalmatlan megállapítást kell tenni. Fekélybetegség esetén (ulcus, vagy erosio pylori, ventriculi, duodeni, gastrointestinale, ulcus pepticum) egyéni elbírálás alkalmazható negatív gastroscopos lelet és széklet Weber vizsgálatok negatívitása esetén. Ezen személyek gondozásba vétele szükséges, ezért az alapellátásban (csapatnál) 3 havonta széklet Weber kontroll, az éves ROB vizsgálat alkalmával gastroscopia elvégzése kötelező. Fekélybetegség esetén alkalmatlanság csak gyakori recidiva, szövődmények (perforátiók, vérzés, nagyfokú hegesedés), rossz általános állapot esetén állapítható meg. Szövettanilag igazolt zsírmáj esetében hosszabb egészségügyi szabadság majd megismételt vizsgálatok szükségesek, csak ezek eredményei alapján lehet az alkalmasságot elbírálni. Vírusos hepatitis (hepatitis infectiosa, inoculatios hepatitis, mononucleosisos eredetű hepatitis, valamint a chronicus hepatitis azon esetei, melyek kialakulását bizonyíthatóan vírus hepatitis előzte meg): az alkalmasság megállapításakor döntő a betegség időtartama. A legtöbb esetben 5 hét alatt lezajlik és így külön alkalmassági döntés nem szükséges. Amennyiben még ezután is maradnak panaszok (posthepatitises syndroma) vagy epefesték conjugatios, illetve kiválasztási zavarai (posthepatitises hyperbilirubinaemia) jelöltnek nem, aktív szakszemélynek egyéni elbírálás alapján alkalmas lehet. Ha az acut hepatitis elhúzódik és 2 hónapnál is tovább tart vagy hepatitis recidiva lép fel, az egyéni elbírálást kell gyakorolni, az összes klinikai és munkahelyi körülmény figyelembevételével. Figyelembe kell venni azt, hogy az elhúzódó vírusos hepatitis és a hepatitis recidiva persistalo chornicus, illetve aktív chronicus hepatitis kialakulásához vezethet. Ez a folyamat gyakran hónapokig vagy akár évekig is eltarthat, ezért az elbírálás ilyenkor alkalmatlan. Epehólyag-eltávolítás utáni állapot tanintézeti tanulmányok folytatására alkalmatlanságot jelent. Egyéb kategóriákban panaszés tünetmentesség esetén — a sebésszel közösen — alkalmas döntés hozható. Hasnyálmirigy betegségei: súlyos formának minősül a nagyfokú típusos panaszokkal, klinikai képpel és a hasnyálmirigy működési zavaraival vagy anatómiai elváltozásával járó kórkép. Ilyen esetben, valamint gyakori recidiváknál „alkalmatlan” megállapítást kell tenni. Bármilyen hasnyálmirigy betegség miatt végzett részleges vagy teljes hasnyálmirigy-eltávolítás utáni állapot alkalmatlan elbírálást eredményez. 1998/96. szám Sorszám A betegségek és fizikai fogyatékosságok megnevezése I. II. III. IV. V. VI. VII. VIII. IX. A B C 55. Különféle idült vesemegbetegedések függetlenül a működési zavar fokától

Source: https://magyarkozlony.hu/hivatalos-lapok/9503d048cc42402a0744b7c2c3d08fa4dbe72820/dokumentumok/05562ee69de6f779ef6ae250498a1fbd6ec7b5f4/letoltes